Ikt. szám:

#### E L Ő T E R J E S Z T É S

### Szombathely Megyei Jogú Város Városstratégiai, Idegenforgalmi és Sport Bizottságának

### 2023. szeptember 26-i ülésére

**Tájékoztatás a Petúnia utca kiépítésével kapcsolatban**

Nagy Attila egyéni vállalkozó a Parti Kertészet tulajdonosa önerőből kívánja szilárd burkolattal ellátni a 3785/208 hrsz-ú Petúnia utcát a 8721. sz. összekötő út csatlakozásától a kertészet bejáratáig 137 fm hosszban.

A földrészlet önkormányzati tulajdonban és kezelésben van, ezért szükséges előre tisztázni, hogy az önkormányzati tulajdonú belterületi földút szilárd burkolattal történő kiépítéséhez milyen feltételekkel járulunk hozzá. A kiépítés után a kezelői és üzemeltetői feladatokat a kertészet tulajdonosa fogja gyakorolni. Azonban az érintett terület tulajdonosa az Önkormányzat marad.

A Városüzemeltetési Osztályhoz beküldött tervezet szerint a jelenleg zúzottkővel terített út 20 cm Remix technológiájú útalapot, majd 4 + 5 cm vastagságú kétrétegű aszfalt burkolatot kap. Ez a pályaszerkezet megfelelő teherbírást biztosít kertészet üzemeltetéséhez egész évben.

Javaslom, hogy az út átépítéséhez járuljunk hozzá azzal, hogy Nagy Attila egyéni vállalkozó a burkolt útszakasz kezeléséről, üzemeltetéséről folyamatosan gondoskodik a téli időszakban is.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2023. szeptember …..**

/: Horváth Soma :/

alpolgármester

**Határozati javaslat**

**…/2023.(IX.26.) VISB. sz. határozat**

A Városstratégiai, Idegenforgalmi és Sport Bizottság a „*Javaslat a Petúnia utca kiépítésével kapcsolatban”* című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 20. pontja alapján az alábbi döntést hozta.

1. A Bizottság egyetért azzal, hogy a 3785/208 hrsz-ú Petúnia utca Parti kertészethez vezető 137 m hosszú szakaszát Nagy Attila egyéni vállalkozó, a Parti Kertészet tulajdonosa szilárd burkolattal építse ki az előterjesztésben rögzített műszaki paraméterekkel.
2. A Bizottság felkéri a Polgármestert, hogy az út forgalomba helyezéséig készítsen elő egy megállapodást, melyben kerüljön rögzítésre, hogy Nagy Attila egyéni vállalkozó a burkolt útszakasz kezeléséről, üzemeltetéséről folyamatosan gondoskodjon a téli időszakban is.

**Felelős**: Dr. Nemény András, polgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** 1. azonnal

2. az útszakasz forgalomba helyezése